kardosdrur/scandi-wiki huggingface dataset:
Ally McCoist

Alistair "Ally" Murdoch McCoist MBE (født 24. september 1962 i Bellshill, Skotland) er en tidligere skotsk fodboldspiller, der spillede som angriber hos primært Rangers F.C., samt for Skotlands landshold. Han var desuden på kontrakt i St. Johnstone, Sunderland og Kilmarnock.

McCoist vandt med Rangers hele otte skotske mesterskaber og ni pokaltitler. Han blev i 1992 kåret til ligaens bedste spiller og vandt både i 1992 og 1993 UEFA's gyldne støvle som årets mest scorende spiller i Europa. I 2007 blev han indlemmet i Scottish Football Hall of Fame.

Landshold 
McCoist spillede i årene mellem 1986 og 1998 61 kampe for Skotlands landshold, hvori han scorede 19 mål. Han repræsenterede sit land ved VM i 1990 samt ved EM i 1992 og EM i 1996.

Eksterne henvisninger 
 Footballdatabase.eu spillerinfo

Fodboldspillere fra Skotland
Fodboldspillere fra St. Johnstone F.C.
Fodboldspillere fra Sunderland A.F.C.
Fodboldspillere fra Rangers F.C.
Personer tildelt Member of the Order of the British Empire
Medlemmer af Scottish Football Hall of Fame
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Man on the Moon

Man on the Moon er en amerikansk biografisk komediefilm fra 1999. Den blev instrueret af Miloš Forman og havde Jim Carrey, Danny DeVito, Courtney Love og Paul Giamatti i hovedrollerne. Filmen følger den aparte komiker og performancekunstner Andy Kaufmans liv og karriere fra slutningen af halvfjerdserne til midten af firserne. Man on the Moon blev ikke nogen stor succes og huskes bedst for Jim Carreys portrættering af Andy Kaufman, for hvilken han i 2000 vandt en Golden Globe.

Handling 

Andy Kaufman (Jim Carrey), en ung entertainer, optræder i slutningen af halvfjerdserne på barer og klubber med forskellige indforståede sketches, der ikke ligefrem møder forståelse blandt publikum. Han møder manageren George Shapiro (Danny DeVito), der skaffer ham en rolle i hitserien Taxi. I samarbejde med sin manager og vennen Bob Zmuda (Paul Giamatti), bruger Kaufman sin popularitet fra Taxi til, at skabe en platform for banebrydende comedy og performancekunst. Kaufman skaber skandale i hele landet, bl.a. med sine ugentlige brydekampe med kvinder fra publikum, som han forinden har svinet til med mandschauvinistiske jokes og fornærmelser. Undervejs finder han sammen med kvinden Lynne Margulies (Courtney Love), der forsøger at få ham ned på jorden, men forgæves. Hans optræden fører til en fingeret fejde med den professionelle wrestler Jerry Lawler (spillet af ham selv), der under et show i Memphis, Tennessee brækker nakken på ham. Kort tid efter får Andy Kaufman konstateret uhelbredelig lungekræft og hans tv-serie Taxi tages af skærmen. Før sygdommen får bugt med ham laver han et storslået show i Carnegie Hall, et ønske han har haft gennem hele livet. Ved showets afslutning inviterer han alle medlemmerne af publikum ud til mælk og kager, hans sidste gode gerning. Til sidst dør han af sin sygdom og til hans begravelse har han arrangeret en storskærm med sig selv i færd med at dirigerer begravelsen.

Medvirkende

Modtagelse 
Man on the Moon fik en blandet modtagelse af kritikerne. Dog kaldte Entertainment Weekly Man on the Moon for årets film og på Rotten Tomatoes er filmen vurderet til toogtres procents friskhed. Den blev nomineret til en Golden Globe i kategorien for bedste film - musical eller komedie og Jim Carrey modtog sin anden Golden Globe for bedste skuespiller - musical eller komedie. En ting var anmelderne dog enige om; Jim Carreys portrættering af Andy Kaufman var fænomenal. Den finansielle side af sagen var dog langt fra en succes. Med et budget på $52 mio. og yderligere $20 mio. i udgifter til bl.a. marketing, blev Man on the Moon en økonomisk fiasko for Universal Studios med kun $47,5 mio. i indtjening ved salg af biografbilletter.

Soundtrack 
Soundtracket til filmen blev skrevet af rockbandet R.E.M., hvis sang Man on the Moon fra 1992 de oprindeligt skrev til ære for Andy Kaufman og som samtidig er baggrunden for titlen på filmen.

Eksterne henvisninger 
 Officiel hjemmeside 
 

Amerikanske film fra 1999
Komediefilm fra USA
Film instrueret af Miloš Forman
Biografiske film fra USA
Fogh & Følner

Fogh & Følner Arkitektfirma A/S er en dansk tegnestue grundlagt af Johan Fogh og Per Følner. De indgik samabejde om fælles deltagelse arkitektkonkurrencer i 1969 og etablerede virksomheden i 1976. Firmaet foretager nybyggeri og restaureringsopgaver. Firmaet beskæftiger ca. 15 medarbejdere. I dag ledes tegnestuen af indehaverne Lars Møller Andersen og Stig Andersen. Fogh er fortsat tilknyttet firmaet.

Eksterne henvisninger 
 Fogh & Følner 
 Fogh & Følner bygningsværk i Arkitekturbilleder.dk 

Arkitektvirksomheder i Danmark
Etableret i 1976
Kongens Lyngby
Flemming Grut

Flemming Harald Grut (28. september 1911 i København – 27. juli 1987 i København) var en dansk arkitekt, der sammen med Tyge Holm grundlagde tegnestuen Holm & Grut.

Grut var søn af premierløjtnant i flåden, senere kommandør, kammerherre Harald de Jonquières Grut og maleren Harriet Bøttern. Han blev student 1929 og studerede ved Kunstakademiets Arkitektskole 1931-38. Undervejs var han ansat hos Thomas Havning, Bent Helweg-Møller og Palle Suenson 1933-40. Han vandt den lille guldmedalje 1941 (et Forenings- og Forsamlingshus i København).

Grut havde tegnestue med Tyge Holm fra 1939 (firma fra 1941). Desuden var han lærer ved Kunstakademiets Arkitektskole 1942-51, medlem af Akademisk Arkitektforenings bestyrelse 1943-49, formand for Danske Arkitekters Landsforbund 1954-60, med i Træprisens bedømmelseskomité 1958 og medlem af styrelsen for Statens Kunstfond 1958- 64. 1950-70 var han også medlem af Københavns Borgerrepræsentation for Det Konservative Folkeparti samt medlem af Boligkommissionen i København 1950, medlem af bestyrelsen for Samfundet og Hjemmet for Vanføre, for Lægeforeningens Boliger og for Foreningen for Alderdomsfriboliger.

Han modtog Akademiets stipendium 1941, Eckersberg Medaillen 1946, var Honorary Fellow of The American Institute of Architects 1958, fik Gentofte Kommunes diplom 1959, blev æresmedlem af Akademisk Arkitektforening 1960, fik Lyngby-Taarbæk Kommunes diplom 1969 samt Københavns Kommunes diplom og præmiering 1978.

Grut giftede sig 1. november 1941 i København med Erni Skovgaard-Petersen (15. juli 1913 i Rungsted – 12. maj 1976 i København), datter af grosserer Olaf Skovgaard-Petersen og Karen Marie Julie (Kamma) Carl. Han er begravet på Hørsholm Kirkegård.

Værker 
Sammen med Tyge Holm, se Holm & Grut

Kilder 
 Weilbachs Kunstnerleksikon 1994
 Kraks Blå Bog 1957

Eksterne henvisninger 
 

Arkitekter fra Danmark
Ansatte ved Kunstakademiets Arkitektskole
Tidligere medlemmer af Københavns Borgerrepræsentation fra Det Konservative Folkeparti
Modernistiske arkitekter
Modtagere af Eckersberg Medaillen
Danskere i 1900-tallet
Formænd for Akademisk Arkitektforening
Medlemmer af Københavns Borgerrepræsentation i 1900-tallet
Personer i Kraks Blå Bog (afdøde)
Landkreis Görlitz

Landkreis Görlitz (sorbisk Wokrjes Zhorjelc) er den østligste landkreis i delstaten Sachsen og i Tyskland. Administrationsby er Görlitz og derudover er der af større byer (fra nord mod syd) Weißwasser/Oberlausitz, Niesky, Löbau og Zittau. Landkreisen ligger i den østlige del af Oberlausitz, og hører under Direktionsbezirk Dresden og er medlem af det grænseoverskridende samarbejde Euroregion Neiße.

Geografi 
Landkreis Görlitz grænser mod vest til Landkreis Bautzen, mod nord til Landkreis Spree-Neiße i delstaten Brandenburg, mod øst til de polske landkreise Żary (Woiwodschaft Lebus) og Zgorzelec (Woiwodschaft Niederschlesien), og til de tjekkiske regioner Liberec og Ústí mod syd.

I den nordlige del er landkreisen relativt flad i en højde af 98 moh. i Neißedalen ved Bad Muskau ved den sydlige ende af Cottbuser Sandplatte, og er præget af Oberlausitzer Bergbaurevier, Muskauer Heide og det skovrige Oberlausitzer hede- og damlandskab. Mod syd stiger landskabet top mod Oberlausitzer Bergland. Fra Königshainer Berge er der fri udsigt helt til den nordlige grænse af landkreisen. Mod syd er der markante bjerge som Landeskrone (420 moh.), Rotstein (455 moh) og Kottmar (583 moh), hvor kilderne til Spree har deres udspring, og videre mod højderne i Zittauer Gebirge, hvor man finder de højeste bjerg i området Lausche (793 moh.) og Hochwald (749 moh.).

Udover floderne Lausitzer Neiße mod øst og Spree mod vest gennemløbes området af Mandau, Löbauer Wasser samt Weiße og Schwarze Schöps. Søerne Bärwalder See, Talsperre Quitzdorf og Berzdorfer See er nogle af de største søer i Sachsen.

Historie 
Landkreis Görlitz blev oprettet i forbindelse med densachsiske Kreisreform 1. August 2008, ved en sammenlægning af Niederschlesische Oberlausitzkreis, den kreisfri by Görlitz og Landkreis Löbau-Zittau.

Byer og kommuner 
Kreisen havde   indbyggere pr.

Eksterne henvisninger 

 Website for Landkreises Görlitz
Olympiastadion München

Olympiastadion München er den centrale arena i Olympiapark i München. Olympiastadion München blev bygget til de Olympiske Lege i 1972 og var i mange år hjemmebane for den sydtyske fodboldklub FC Bayern München og den lidt mindre klub 1860 München. FC Bayern München og 1860 har i dag begge hjemmebane på det mere moderne stadion Allianz Arena beliggende længere ude fra centrum.

FC Bayern München
Fodboldstadioner i Tyskland
Etableret i 1972
Gary McAllister

Gary McAllister (født 25. december 1964 i Motherwell, Skotland) er en tidligere skotsk fodboldspiller, der spillede som midtbanespiller hos flere skotske og engelske klubber, samt for Skotlands landshold. Af hans klubber kan blandt andet nævnes Motherwell F.C. i hjemlandet, samt Leeds United og Coventry i England.

Landshold 
McAllister spillede i årene mellem 1990 og 1999 57 kampe for Skotlands landshold, hvori han scorede fem mål. Han repræsenterede sit land ved VM i 1990, EM i 1992 samt EM i 1996. Han var i en årrække landsholdets anfører.

Eksterne henvisninger 
 Footballdatabase.eu spillerinfo

Fodboldspillere fra Skotland
Fodboldspillere fra Motherwell F.C.
Fodboldspillere fra Leicester City F.C.
Fodboldspillere fra Leeds United F.C.
Fodboldspillere fra Coventry City F.C.
Fodboldspillere fra Liverpool F.C.
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Nintendo DSi

Nintendo DSi eller bare DSi er en 2. forbedret version af Nintendo DS. Denne DSi har blandt andet et kamera som, du kan tage billeder med og sjov i DSi Camera. Der er b.l.a. SD Card Slot i denne hvide / eller sorte håndholde konsol. Den nederste skærm bruges til touch (med pen). Den anden bruges til (selve spillet). DSi kan tage DS spillene, men ikke Gameboy spillene. DSi har 2 kameraer. En mellem de to skærme. Den anden er bag på skærm flappen, højest i højre hjørne (set fra billedets vinkel).

Tekniske specifikationer 

 Størrelse:
 Bredde 137.0 mm 
 Længde: 74.9 mm
 Højde: 18.9 mm

Vægt''' (inklusiv batteri og touch pennen)
 214 Gram

Øverste skærm (diagonalt) 

 3.25 inches (diagonalt), transparent reflekterende TFT farve LCD 
Baggrundsbelyst – 4 niveauer af lysstyrke display

Touch skærm (diagonalt)

 3.25 inches (diagonalt), transparent reflekterende TFT farve LCD 
Baggrundsbelyst – 4 niveauer af lysstyrke display

Energiforsyning og batteri

 Genopladelige lithium-ion-batteri 
Energibesparende dvaletilstand 
AC adapter 

Minimal belysnings indstilling: 9-14 timer.

Lav belysnings indstilling: 8-12 timer.

Høj belysnings indstilling: 4-6 timer.

Maksimal belysnings instilling: 3-4 timer. 

 Tiderne kan variere afhængigt af software

Indgange
 DS Card Slot
 SD Card Slot
 AC Adapter
 Stereohovedtelefoner/Mic

Eksterne henvisninger 

 http://www.nintendodsi.com/ 

Mobile spillekonsoller fra Nintendo
Stuart McCall

Andrew Stuart Murray McCall (født 10. juni 1964 i Leeds, England) er en tidligere skotsk fodboldspiller, der spillede som midtbanespiller hos flere skotske og engelske klubber, samt for Skotlands landshold. Af hans klubber kan blandt andet nævnes Rangers F.C. i hjemlandet, samt Everton og Bradford i England.

Efter sin aktive karriere har Stuart McCall stået i spidsen for sin tidligere klub Bradford fra 2007 til sin opsigelse i februar, 2010.

Landshold 
McCall spillede i årene mellem 1990 og 1998 40 kampe for Skotlands landshold, hvori han scorede et enkelt mål. Han repræsenterede sit land ved VM i 1990, EM i 1992 samt EM i 1996.

Eksterne henvisninger 

 Footballdatabase.eu spillerinfo

Fodboldspillere fra Skotland
Fodboldspillere fra Bradford City A.F.C.
Fodboldspillere fra Everton F.C.
Fodboldspillere fra Rangers F.C.
Fodboldspillere fra Sheffield United F.C.
Personer fra Leeds
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Nordfjends

Nordfjends er den nordlige del af Fjends Herred.
 
Indtil 1970 var Nordfjends delt mellem Højslev-Dommerby-Lundø, Ørslevkloster, Ørum og Kobberup-Feldingbjerg-Gammelstrup kommuner.

I 1970 blev Kobberup-Feldingbjerg-Gammelstrup Kommune en del af den nye Fjends Kommune. Dog blev den nordlige del af Kobberup Sogn, der grænser op til Højslev Stationsby en del af Skive Kommune. Den nordlige del af Kobberup Sogn omfattede dengang landbyen Nørre Søby og gården Søvang.

Resten af Nordfjends kom også til Skive Kommune i 1970.

Hele Nordfjends forblev i Skive Kommune i 2007, mens resten af det tidligere Fjends Herred samme år blev en del af Viborg Kommune.

Skive Kommunes geografi
Duncan Ferguson

Duncan Ferguson (født 27. december 1971 i Stirling, Skotland) er en tidligere skotsk fodboldspiller, der spillede som angriber hos flere skotske og engelske klubber, primært for Everton F.C.. I Skotland var han tilknyttet Dundee United og Rangers F.C. og i England Everton samt Newcastle United.

Landshold 
Ferguson spillede i årene mellem 1992 og 1997 syv kampe for Skotlands landshold. Han repræsenterede sit land ved EM i 1992 i Sverige.

Eksterne henvisninger 
 Footballdatabase.eu spillerinfo 

Fodboldspillere fra Skotland
Fodboldspillere fra Dundee United F.C.
Fodboldspillere fra Rangers F.C.
Fodboldspillere fra Everton F.C.
Fodboldspillere fra Newcastle United F.C.
Personer fra Stirling
Deltagere ved det europæiske mesterskab i fodbold 1992
John Hartson

John Hartson (født 5. april 1975 i Swansea, Wales) er en tidligere walisisk fodboldspiller, der spillede som angriber hos flere engelske og skotske klubber, samt for Wales' landshold. Af hans klubber kan blandt andet nævnes Arsenal og West Ham i England samt skotske Celtic.

Landshold 
Hartson spillede i årene mellem 1995 og 2005 51 kampe for Wales' landshold, hvori han scorede 15 mål.

Eksterne henvisninger 

 Footballdatabase.eu spillerinfo

Fodboldspillere fra Wales
Fodboldspillere fra Luton Town F.C.
Fodboldspillere fra Arsenal F.C.
Fodboldspillere fra West Ham United F.C.
Fodboldspillere fra Wimbledon F.C.
Fodboldspillere fra Coventry City F.C.
Fodboldspillere fra Celtic F.C.
Fodboldspillere fra West Bromwich Albion F.C.
Fodboldspillere fra Norwich City F.C.
Personer fra Swansea
George Shapiro

George Shapiro (født 18. maj 1931, død 26. maj 2022) var en Emmy- og Golden Globe-vindende amerikansk talentmanager og tv-producent, der bl.a. var en af hovedmændene bag den succesfulde amerikanske komedieserie Seinfeld.

Karriere 
George Shapiro er måske mest kendt for at have været manager for komikeren og performancekunstneren Andy Kaufman, som han i løbet af dennes karriere forsøgte at holde på rette kurs. Det var bl.a. Shapiro der i 1978 forhandlede Kaufmans rolle som chaufføren Latka i den Emmy-belønnede komedieserie Taxi på ABC (senere på NBC). Det var også Shapiro, der producerede Kaufmans legendariske show i Carnegie Hall. Shapiro dannede sammen med vennen Howard West firmaet Shapiro/West Productions, der senere i slutfirserne stod bag den Emmy-, Peabody- og Golden Globe-vindende komedieserie Seinfeld. Stjernen i denne serie, Jerry Seinfeld, var Shapiro også manager. I 1999 producerede Shapiro sammen med Howard West filmen Man on the Moon, instrueret af Milos Forman, om vennen og klienten Andy Kaufman. Foruden selv at have en lille birolle i filmen, blev George Shapiro portrætteret af Danny DeVito.

Referencer

Eksterne henvisninger 
 

Tv-producenter fra USA
Paul Giamatti

Paul Edward Valentine Giamatti (født 6. juni 1967) er en amerikansk skuespiller og komiker, bedst kendt for portrætteringen af den amerikanske præsident John Adams i HBO miniserien John Adams, for hvilken han både han vundet en Emmy Award og en Screen Actors Guild Award. Giamatti vandt desuden en Golden Globe i 2010 for sin rolle som Barney Panofsky i filmen Barney's Version.

I 2006 blev han nomineret til en Oscar for bedste mandlige birolle i Cinderella Man.

Udvalgt filmografi 
 The Truman Show (1998)
 Saving Private Ryan (1998)
 Man on the Moon (1999)
 Planet of the Apes (2001)
 Sideways (2004)
 Cinderella Man (2005)
 Illusionisten (2006)
 Lady in the Water (2006)
 Barney's Version (2010)
 Win Win (2011)
 Tømmermænd i Vegas 2 (2011)
 Ironclad (2011)
 The Amazing Spider-Man 2 (2014)

Eksterne henvisninger 

 

Skuespillere fra Connecticut
Komikere fra USA
Ateister fra USA
Vincent Schiavelli

Vincent Andrew Schiavelli (11. november 1948 – 26. december 2005) var en amerikansk skuespiller. Schiavelli spillede med i de fleste af den Oscarbelønnede instruktør Milos Formans amerikanske film, heriblandt de prisbelønnede film Gøgereden (1975) og Amadeus (1984). Han døde i en alder af 57 år af lungekræft.

Filmografi i udvalg 
 Den store Gatsby (1974)
 Gøgereden (1975)
 Amadeus (1984)
 Valmont (1989)
 Ghost (1990)
 Batman Returns (1992)
 Folket mod Larry Flynt (1996)
 Tomorrow Never Dies (1997)
 Man on the Moon (1999)

Eksterne henvisninger 
 

Skuespillere fra USA
Wilhelm 2. af Württemberg

Wilhelm 2. af Württemberg (født 25. februar 1847 i Stuttgart, død 2. oktober 1921 i Bebenhausen, Tyskland) var konge af Württemberg fra 1891 til 1918. Han var søn af prins Fredrik af Württemberg (1808-1870) og prinsesse Katharina af Württemberg (1821-1898), datter af Vilhelm 1. af Württemberg.

15. februar 1877 giftede han sig med prinsesse Marie af Waldeck og Pyrmont (1857–1882) i Arolsen. De fik tre barn:
 Pauline (19. december 1877 – 7. maj 1965), gift med Prins Fredrik af Wied (1872–1945)
 Ulrich (28. juli 1880 – 28. december 1880)
 Dødfødt datter (24. april 1882)

8. april 1886 giftede han sIg med prinsesse Charlotte af Schaumburg-Lippe (1864–1946) i Bückeburg.

Da hans børneløse onkel, Karl 1. af Württemberg (1823–1891), døde, blev han konge af Württemberg. Han var generalfeltmarskalk i første verdenskrig.

I 1918 blev han afsat fra tronen sammen med alle andre tyske monarker.

Referencer

Se også 
 Kongeriget Württemberg
 Liste over Württembergs regenter

 
Huset Württemberg
Konger af Württemberg
Protestantiske monarker
Monarker der har abdiceret
Personer fra Stuttgart
Tyskere i 1800-tallet
Tyskere i 1900-tallet
Paul Rudd

Paul Stephen Rudd (født 6. april 1969) er en amerikansk skuespiller, producer og manuskriptforfatter. Rudd blev kendt for sin rolle som Phoebe Buffays kæreste Mike Hannigan i komedieserien Venner. Senere har Paul Rudd medvirket i en lang række succesfulde komediefilm, bl.a. Anchorman: The Legend of Ron Burgundy og I Love You, Man.

Personlige liv

I 2003 giftede Rudd sig med Julie Yaeger. De har to børn: en søn, Jack Sullivan (f. 2004) og en datter, Darby (f. 2009).

Filmografi i udvalg som skuespiller 
 Clueless (1995)
 Halloween: The Curse of Michael Myers (1995)
 Æblemostreglementet (1999)
 Anchorman: The Legend of Ron Burgundy (2004)
 The 40 Year Old Virgin (2005)
 Nat på Museet (2006)
 Reno 911!: Miami (2007)
 Knocked Up (2007)
 Walk Hard: The Dewey Cox Story (2007)
 Forgetting Sarah Marshall (2008)
 Role Models (2008), også manuskriptforfatter
 I Love You, Man (2009)
 Monsters vs. Aliens (2009)
 Year One (2009)
This is 40 (2012)
 Ant-Man (2015)
 The fundamentals of caring, (2016)
 Ant-Man and the Wasp (2018)
 Ghostbusters: Afterlife (2021)

Referencer

Eksterne henvisninger 

 

Skuespillere fra New Jersey
Württembergs regenter

Dette er en liste over regenter i den tyske stat Württemberg, frem til det regerende dynasti blev afsat i 1918.

Grever af Württemberg til 1495 

 Konrad 1. 1089-1122 (Antaget)
 Konrad 2. 1110-1143 (Antaget)

 Ludvig 1 1143-1158
 Ludvig 2. 1166-1181
 Hartmann 1194-1240
 Ludvig 3. 1194-1226
 Ulrich 1. 1241-1265
 Ulrich 2. 1265-1279
 Eberhard 1. 1279-1325
 Ulrich 3. 1325-1344
 samregenter:
 Eberhard 2 1344-1392 (regerede alene fra 1362)
 Ulrich 4 1344-1362
 Eberhard 3. 1392-1417
 Eberhard 4. 1417-1419
 Ludwig 1. 1419-1450
 Ulrich 5. 1419-1442

Ved Nürtingen-traktaten blev grevskabet Württemberg delt i to separate linjer. Württemberg-Stuttgart med hovedstaden Stuttgart og Württemberg-Urach med hovedstaden Urach.

Württemberg-Stuttgart-linjen 
 Ulrich 5. 1442-1480
 Eberhard 6. 1480-1482, senere hertug Eberhard 2.

Württemberg-Urach-linjen 
 Ludvig 1. 1442-1450
 Ludvig 2. 1450-1457
 Eberhard 1. 1457-1495

Ved Münsingen-traktaten blev to ulige linjer genforenet under Eberhard 2. 1482. Eberhard fik hertugtitlen i 1495.

Hertuger af Württemberg 1495-1803 

 Eberhard 1. 1495-1496
 Eberhard 2. 1496-1498
 Ulrich 1. 1498-1519
 Württemberg besat af Østerig 1519-1534
 Ulrich 1. (genindsat) 1534-1550
 Christoph 1550-1568
 Ludvig 1568-1593
 Friedrich 1. (hertug) 1593-1608
 Johan Friedrich 1608-1628
 Eberhard 3. 1628-1674
 Vilhelm Ludvig 1674-1677
 Eberhard Ludvig 1677-1733
 Karl 1. Alexander 1733-1737
 Karl 2. Eugen 1737-1793
 Ludvig Eugen 1793-1795
 Friedrich 2. Eugen 1795-1797
 Friedrich 3. 1797-1803

I 1803 blev hertugen af Württemberg gjort til kurfyrste af det hellige romerske rige. I 1806 blev imperiet opløst, og kurfyrsten af Württemberg blev en uafhængig monark med titlen "konge".

Kurfyrster af Württemberg 1803-1806 
 Friedrich 1. 1803-1806

Konger

Overhoveder for huset Württemberg siden 1918 
 Kong Wilhelm 2. 1918-1921
 Hertug Albrecht 1921-1939
 Hertug Philipp Albrecht 1939-1975
 Hertug Carl 1975-

Se også 
 Kongeriget Württemberg

Württemberg
Lister over regenter
Konrad 1. af Württemberg

Konrad 1. var den første greve af Württemberg. Han havde tilholdssted i slottet Württemberg. Han regerede fra 1083-1110, og er først nævnt i 1081. Han bliver regnet for at være stamfaren til Württemberg dynastiet.

Se også 
 Liste over Württembergs regenter

Tjek fødsels- og dødsår
Personer fra Tyskland
Grever af Württemberg
Peter Adolph Gad

Peter Adolph Rostgaard Bruun Gad (25. november 1846 – 26. februar 1907) var en dansk øjenlæge, som grundlagde den første øjenklinik i byen Sao Paulo i Brasilien, ved hospitalet "Santa Casa de São Paulo" , i 1885. Denne klinik blev starten på oftalmologi-skolen i Sao Paulo. Gad arbejdede også  i Rio de Janeiro og København. Han var dansk vicekonsul i Sao Paolo. Peter Adolph Gad, der var  søn af herredsfoged Henrik "Henry" Chr. Gad og Ida Adolphine Vilhelmine Bruun (Sæby), blev student fra Herlufsholm i 1874. Han blev gift med Julia Carolina da Costa fra Rio de Janeiro, 15. februar 1879.

Oftalmologer fra Danmark
Personer i Brasiliens historie
Konsuler fra Danmark
Danskere i 1800-tallet
Konrad 2. af Württemberg

Konrad 2. af Württemberg (ukendt fødselsdato, død 1143) var greve af Württemberg fra 1110 til sin død i 1143.

Se også 
 Liste over Württembergs regenter

Grever af Württemberg
Pat Bonner

Patrick Joseph "Pat" Bonner (født 24. maj 1960 i Donegal, Irland) er en tidligere irsk fodboldspiller, der tilbragte hele sin aktive karriere, fra 1978 til 1998, som målmand hos den skotske storklub Celtic F.C. Her nåede han at spille 485 kampe og blive skotsk mester fem gange.

Landshold 
Bonner spillede i årene mellem 1981 og 1996 80 kampe for Irlands landshold. Han repræsenterede sit land ved EM i 1988, VM i 1990 samt ved VM i 1994.

Eksterne henvisninger 
 Footballdatabase.eu spillerinfo

Fodboldspillere fra Irland
Fodboldspillere fra Celtic F.C.
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994